Budapest I. kerület Budavári Önkormányzat

 EGYESÍTETT BÖLCSŐDE

VEZETŐ BÖLCSŐDÉJE

**1011 Budapest, Iskola u. 22-24.**

**🕿 214-6593, 201-1618 Fax: 214-6593**

**e-mail: iskola@budavari-bolcsodek.hu**

**Tájékoztató az intézményben elérhető szolgáltatásról, és annak igénybevételéről**

A Budapest I. kerület Budavári Önkormányzat Egyesített Bölcsőde három telephelyen igyekszik magas színvonalú szakmai munkával támogatni a kerületi családokat. Az alapellátás mellett **időszakos gyermekfelügyelet** szolgáltatással bővítjük lehetőségeinket, mind a Vezető bölcsődében (Iskola utca), mind pedig a telephelyeken (Tigris u., Lovas út).

A szolgáltatásra felvett gyermekek az alapellátott csoportokban kapnak helyet, az aktuálisan üres/betöltetlen férőhelyeken, így – az alapfeladat biztosítása mellett – *korlátozott lehetőség van az időszakos férőhelyek betöltésére*. A gyermekek számára nem jelent különbözőséget ez az ellátási forma, a szakmai alapelvekhez ebben az esetben is ragaszkodunk. A bölcsődei beszoktatás a szolgáltatást igény bevevő gyermekek esetében is a szakmai ajánlásoknak megfelelően, fokozatos szülői jelenlét mellett zajlik, és általában 10 napot vesz igénybe. A gyermekek részvétele a napi eseményekben, tevékenységekben, játékos foglalkozásokban az alapellátott gyermekekkel azonos módon történik, csakúgy, mint a szülőkkel való kapcsolattartás.

A felvétel során előnyben részesítjük a kerületben életvitelszerűen tartózkodó azon családok gyermekeit, akik munkavégzés vagy tanulmányok folytatása miatt kívánják gyermeküket a közösségi élethez szoktatni. A szolgáltatás igénybevétele esetén a szülő határozza meg a bölcsődében töltött órák számát, melyet határozatban rögzítünk. A szolgáltatás térítés köteles, díja 400,- Ft/óra. Étkezést külön díjazás ellenében, 440,- Ft/nap biztosítunk.

A szolgáltatást a mellékelt jelentkezési lapon, 2022.04.01-05.31. közötti jelentkezési időszakban, vagy év közben is leadhatják. A felvételről a gyermekcsoportok aktuális telítettségének figyelembevételével minden esetben az intézményvezető dönt.

Budapest, 2022.03.26.

Koppány Ivett - intézményvezető